b'\n_START_ARTICLE_\nSten Tolgfors\n_START_SECTION_\nPoliittinen ura\n_START_PARAGRAPH_\nTolgfors nousi Reinfeldtin hallituksen kauppaministeriksi lokakuussa 2006, kun h\xc3\xa4nen edelt\xc3\xa4j\xc3\xa4ns\xc3\xa4 Maria Borelius joutui j\xc3\xa4tt\xc3\xa4m\xc3\xa4\xc3\xa4n teht\xc3\xa4v\xc3\xa4n verosotkujen vuoksi. Borelius ehti olla ministerin\xc3\xa4 vain kahdeksan p\xc3\xa4iv\xc3\xa4\xc3\xa4._NEWLINE_Tolgfors nostettiin hallituksen uudeksi puolustusministeriksi, kun h\xc3\xa4nen edelt\xc3\xa4j\xc3\xa4ns\xc3\xa4 Mikael Odenberg ilmoitti eroavansa teht\xc3\xa4v\xc3\xa4st\xc3\xa4. Puolustusministerin\xc3\xa4 Tolgfors painotti kansainv\xc3\xa4listen kriisinhallintateht\xc3\xa4vien t\xc3\xa4rkeytt\xc3\xa4 ja korostanut, ett\xc3\xa4 Ven\xc3\xa4j\xc3\xa4 ei ole Ruotsille sotilaallinen uhka. H\xc3\xa4nen kaudellaan Ruotsi luopui asevelvollisuudesta._NEWLINE_Tolgfors erosi puolustusministerin teht\xc3\xa4vist\xc3\xa4 Ruotsin ja Saudi-Arabian v\xc3\xa4listen ohjustehdashankkeiden tultua julkisuuteen. Paljastukset teki Ruotsin radion Ekot-toimitus. Tolgforsin osuus ilmeni l\xc3\xb6ytyneest\xc3\xa4 puolustusministeri\xc3\xb6n kirjaamattomasta asiakirjasta._NEWLINE_Tolgfors j\xc3\xa4tti paikkansa valtiop\xc3\xa4ivill\xc3\xa4 tammikuussa 2013, jotta voisi ottaa vastaan ty\xc3\xb6paikan konsulttiyhti\xc3\xb6 Rud Pedersenill\xc3\xa4.'